cyanic-selkie/wikianc huggingface dataset:
กองทัพกัมพูชา
กองทัพอากาศกัมพูชา
- เครื่องบินขับไล่ MiG-21 Bis และ MiG-21UM จากรัสเซียอย่างละ 1 ลำ (ทำการบินไม่ได้) - เครื่องบินขับไล่ฝึก L-39C จากสาธารณรัฐเช็กจำนวน 6 ลำ - เครื่องบินลำเลียง Y-12 จากจีนจำนวน 2 ลำ - เครื่องบินลำเลียง An-24RV จากรัสเซียจำนวน 2 ลำ (รับโอนจากกัมพูชาแอร์ไลน์) - เครื่องบินลำเลียงเบา BN-2A Islander จากอังกฤษจำนวน 2 ลำ - เครื่องบินรับส่งบุคคลสำคัญ Falcon 20E จากฝรั่งเศสจำนวน 1 ลำ (ได้รับบริจาคจากฝรั่งเศส) - เฮลิคอปเตอร์ AS350 Ecureuil จำนวน 2 ลำ (ได้รับบริจาคจากฝรั่งเศส) - เฮลิคอปเตอร์ SA365 Dauphin จำนวน 1 ลำ (ได้รับบริจาคจากฝรั่งเศส) - เฮลิคอปเตอร์ Mi-8/Mi-17 จำนวน 6 ลำ - เฮลิคอปเตอร์ Mi-26 จำนวน 2 ลำ - เฮลิคอปเตอร์ Zhi-9 จากสาธารณรัฐประชาชนจีนจำนวน 20 ลำ
ดาวิเด โดริโก้
ดาวิเด โดริโก้ (Davide Dorico) เกิดเมื่อวันที่ 23 ตุลาคม พ.ศ. 2529 เป็นดีเจ นักร้อง นักแสดง พิธีกร นักแข่งรถ นายแบบชาวไทย เชื้อสายอิตาลี จบการศึกษาระดับมัธยมศึกษาจาก โรงเรียนสตรีวิทยา 2 และศึกษาต่อระดับอุดมศึกษาที่ คณะนิเทศศาสตร์ มหาวิทยาลัยกรุงเทพ  (ภาพยนตร์) เป็นดีเจทางคลื่น ซี้ด 97.5 FM มีผลงานถ่ายโฆษณา,ถ่ายแบบ,เดินแฟชั่น,เล่นมิวสิกวิดีโอ
ทางด้านผลงานการแสดงภาพยนตร์เรื่อง แก๊งชะนีกับอีแอบ และเคยได้รับรางวัลเซเวนทีนชอยส์ 2006 ในสาขานักแสดงวัยรุ่นชายยอดนิยม (seventeen choice actor) ส่วนทางด้านผลงานเพลง เริ่มมีผลงานจากอัลบั้มพิเศษ SEED DJ SHOW PROJECT ร่วมกับดีเจซี๊ด โดยมีเพลงร้องเดี่ยวคือเพลง "รองเท้าผ้าใบ" ต่อมาร้องเพลงชื่อ "ทำเป็นประจำ" ในอัลบั้ม Seed DJ Show Project 2 ที่ได้วงไทยเทเนี่ยมมาดูเรื่องการผลิต
อิทธิพร บุญประคอง
อิทธิพร บุญประคอง (26 สิงหาคม พ.ศ. 2499) เป็นนักกฎหมายและนักการทูตชาวไทย ปัจจุบันดำรงตำแหน่งประธานกรรมการการเลือกตั้ง และเป็นข้าราชการบำนาญสังกัดกระทรวงการต่างประเทศ
ประวัติ
อิทธิพร เกิดเมื่อวันที่ 26 สิงหาคม พ.ศ. 2499 เป็นบุตรของประชุมและบรรจบพร บุญประคอง อดีตนายกเหล่ากาชาด ภาค 7 มีพี่น้องรวม 3 คนจบการศึกษานิติศาสตร์บัณฑิต (นบ.) มหาวิทยาลัยธรรมศาสตร์ ในปี 2522 และจบการศึกษานิติศาสตร์มหาบัณฑิต (LL.M.) จากมหาวิทยาลัย Tulane สหรัฐ และเข้าหลักสูตรการบริหารจัดการสิ่งแวดล้อม (Environmental Management) มหาวิทยาลัยทัฟส์ สหรัฐ และหลักสูตรนักบริหารชั้นสูง สำนักงานข้าราชการพลเรือน รุ่น 56
การทำงาน
และในเวลาต่อมาก็ได้ดำรงตำแหน่งเป็นเอกอัครราชทูต ณ กรุงไนโรบี สาธารณรัฐเคนยา ซึ่งดำรงตำแหน่งเอกอัครราชทูตผู้แทนถาวรแห่งประเทศไทยประจำโครงการสิ่งแวดล้อมแห่งสหประชาชาติ และ เอกอัครราชทูตผู้แทนถาวรแห่งประเทศไทยประจำโครงการตั้งถิ่นฐานมนุษย์แห่งสหประชาชาติ ประธานกลุ่ม 77 และจีนประจำโครงการสิ่งแวดล้อมแห่งสหประชาชาติและโครงการตั้งถิ่นฐานมนุษย์แห่งสหประชาชาติ ณ กรุงไนโรบี ในปี 2557
โดยตำแหน่งสุดท้ายคือ เอกอัครราชทูต ณ กรุงเฮก ประเทศเนเธอร์แลนด์ และเอกอัครราชทูตผู้แทนถาวรแห่งประเทศไทยประจำองค์การเพื่อการห้ามอาวุธเคมี ในปี 2558 จนกระทั่งเกษียณอายุราชการในวันที่ 30 กันยายน 2559 รวมถึงการเป็นผู้แทนพิเศษของรัฐบาลไทยในการรณรงค์หาเสียงสนับสนุนการสมัครรับเลือกตั้งของไทยในตำแหน่งสมาชิกไม่ถาวรของคณะมนตรีความมั่นคงแห่งสหประชาชาติ ในปี 2559
นอกจากนี้ยังเป็นผู้ประสานงานและหัวหน้าสำนักงานโครงการการหารือกรอบเอเชียและแปซิฟิกว่าด้วยผู้อพยพ ผู้พลัดถิ่น และผู้ย้ายถิ่นฐาน ซึ่งเป็นโครงการที่ได้รับการสนับสนุนจากสำนักงานข้าหลวงใหญ่ผู้ลี้ภัยแห่งสหประชาชาติ และองค์การระหว่างประเทศว่าด้วยการย้ายถิ่นฐาน
ชีวิตส่วนตัว
อิทธิพร สมรสกับแพทย์หญิงสุธีรา บุญประคอง มีบุตร 1 คน คือ ธิราพร บุญประคอง ปัจจุบันทำงานในสหรัฐ
บลูเรย์
จานบลูเรย์ (Blu-ray Disc) หรือ บีดี (BD) คือรูปแบบของจานแสงสำหรับบันทึกข้อมูลความละเอียดสูง ชื่อของจานบลูเรย์มาจากช่วงความยาวคลื่นที่ใช้ในระบบบลูเรย์ ที่ 405 nm ของเลเซอร์สี "ฟ้า" ซึ่งทำให้สามารถเก็บข้อมูลได้มากกว่าดีวีดีที่มีขนาดแผ่นเท่ากัน โดยดีวีดีใช้เลเซอร์สีแดงความยาวคลื่น 650 nm โดยในอดีตมีคู่แข่งอย่าง HD DVD หรือ high definition optical disc format war ผลิตโดย โตชิบา และเลิกผลิตเครื่องเล่น HD DVD ไปในเดือนมกราคม พ.ศ. 2548 เนื่องจาก HD DVD ได้รับความนิยมน้อยกว่า และหันมาผลิตเครื่องเล่นจานบลูเรย์แทนตั้งแต่ พ.ศ. 2547
การพัฒนา
มาตรฐานของจานบลูเรย์พัฒนาโดยกลุ่มของบริษัทที่เรียกว่า Blu-ray Disc Association ซึ่งนำโดยฟิลิปส์และโซนี เปรียบเทียบกับเอชดีดีวีดี (HD-DVD) ที่มีลักษณะและการพัฒนาใกล้เคียงกัน จานบลูเรย์มีความจุ 25 GB ในแบบชั้นเดียว (Single-Layer) และ 50 GB ในแบบสองชั้น (Double-Layer) ขณะที่เอชดีดีวีดีแบบชั้นเดียว มี 15 GB และสองชั้นมี 30 GB โดยสามารถเพิ่มการหักเหแสงได้ทั้งหมด 4 ชั้นเพิ่มความจุในการอ่านเขียนไปที่ 128 GB เลยทีเดียว
การรองรับคุณภาพของวิดีโอ
ระบบภาพความชัดสูงหรือ High-definition video (HD) โดยใช้ระบบพิกเซลระดับ 1080p (1920×1080 pixels) ใช้ความเร็วในการฉาย 60 (59.94) ภาพต่อวินาที fields โดยมากกว่า DVD รุ่นเก่าที่สามารถทำความละเอียดภาพได้แค่ SD หรือ 480p (NTSC, 720×480 pixels) โดยอย่างมากไม่เกิน 576p (PAL, 720×576 pixels)
ความจุของจานบลูเรย์
ซึ่งปกติจานบลูเรย์นั้นจะมีลักษณะคล้ายกับแผ่นซีดีหรือดีวีดี โดยจานบลูเรย์จะมีลักษณะแบบหน้าเดียวและสองหน้า โดยแต่ละหน้าสามารถรองรับได้มากถึง 2 ชั้น อาทิ จาน BD-R (SL) หมายถึง Blu-Ray Disc ROM แบบ Single Layer แบบหน้าเดียว มีความจุ 25 GB จาน BD-R (DL) หมายถึง Blu-Ray Disc ROM แบบ Double Layer แบบหน้าเดียว มีความจุ 50 GB จาน BD-R (2DL) หมายถึง Blu-Ray Disc ROM แบบ Double Layer แบบสองหน้า มีความจุ 100 GB โดยปี 2013 สามารถผลิต BD-XL ซึ่งมีขนาดมากกว่า 100 GB ไปที่ 128 GB ได้แล้ว
ส่วนความเร็วในการอ่านหรือบันทึกจานบลูเรย์ที่มีค่า 1x, 2x, 4x ในแต่ละ 1x จะมีความเร็ว 36 เมกะบิตต่อวินาที นั่นหมายความว่า 4x นั่นจะสามารถบันทึกได้เร็วถึง 144 เมกะบิตต่อวินาที โดยมีนักวิทยาศาสตร์จาก NASA เป็น ผู้พัฒนาต่อจากระบบบันทึกข้อมูลที่ใช้ในโครงการอวกาศ
กายภาพสื่อบันทึก
thumb|300px| รูปขนาดของจานบันทึกแสง ไม่ระบุขนาด; green denotes start and red denotes end. [[ไฟล์:Comparison CD DVD HDDVD BD.svg|thumb|300px|ระบบแสง การเขียนอ่าน
BDXL
The BDXL รองรับขนาด 100 GB และ 128 GB โดยใช้จานเดียว และ 100 GB ในการเขียนอ่านซ้ำโดยเปิดตัวใน เดือน มิถุนายน 2553
BD-R 3.0 Format Specification (BDXL) เพิ่มคุณภาพชั้น ในการพัฒนา BDAV format ด้วยการอ่านจานความเร็ว 2× และ 4× โดยการส่งผ่านข้อมูล  100/128 GB และ ใช้พื้นที่เพียง UDF2.5/2.6.
BD-RE 4.0 Format Specification (BDXL) เพิ่มคุณภาพชั้น ในการพัฒนาระบบอ่านเขียนซ้ำ BDAV พร้อมความเร็ว 2× และ 4×  โดยการส่งผ่านข้อมูล 100 GB พร้อมการใช้พื้นที่เพียง UDF2.5 ในระบบ
AVCHD
AVCHD เป็นการพัฒนาจากระบบ ภาพความละเอียดสูง high definition tapeless camcorder โดยความเข้ากันได้จากระบบเดิม random access ที่ความคมชัดต่ำ และการบันทึกเสียงที่ต่ำไม่ได้คุณภาพ จึงจำเป็นต้องสร้างระบบ AVC-video และ ระบบเสียง Dolby AC-3 (or linear PCM) มาใช้ในแบบ ดิจิทัล
โดยระบบการเล่น AVCHD playback แต่เดิมยังไม่รองรับในจานบลูเรย์ playback จนมีการยกระดับความเข้ารหัสคุณภาพของภาพและเสียงให้มากกว่าระบบเดิม โดยสามารถใช้ควบคุ่กับ ระบบ DVD เดิม ทั้งสื่อบันทึกแบบเก่า SD/SDHC memory cards, "Memory Stick" cards และฮาร์ดดิสก์
AVCREC
AVCREC สามารถใช้ใน BDAV เพื่อการบันทึกไฟล์วิดีโอ คุณภาพสูงมากกว่า DVD สามารถนำเสนอ AVCREC ในการยกระดับคุณภาพของภาพยนตร์จาก DVD ขึ้นมาเป็นระบบคุณภาพความละเอียดสูง โดยประเทศญี่ปุ่น  ISDB โดยเปลี่ยจากการบันทึกแบบความคมชัดปกติไปเป็นแบบดิจิทัลทีวี digital video recorder จำเป็นต้องบันทึกในพื้นที่ขนาดใหญ่ขึ้น โดย BLU RAY ให้พื้นที่มากกว่า HD REC
บลูเรย์สามมิติ
Blu-ray Disc Association (BDA) กำหนดมาตรฐานสำหรับการบันทึกข้อมูลภาพพิเศษทางลักษณะการเรียงตัวของชั้นภาพ ซึ่งเรียกว่าภาพยนตร์สามมิติ (3D film) และทีวีสามมิติ (3D television) ลงบนจานบลูเรย์ ในวันที่ 17 ธันวาคม 2552 BDA ประกาศมาตรฐานและคุณสมบัติของไฟล์ข้อมูลวิดีโอสามมิติ เพื่อให้สามารถบันทึกข้อมูลภาพยนตร์สามมิติลงแผ่น Blu-ray Disc และเปิดรับชมเป็นแบบภาพสามมิติได้อย่างถูกต้องเป็นมาตรฐานเดียวกัน อีกทั้งยังจะต้องสามารถเปิดชมจานบลูเรย์สามมิติโดยเลือกเป็นแบบภาพธรรมดาหรือสองมิติได้ตามปกติของเครื่องเล่น Blu-ray
โดยบริษัท Sony ได้นำเอาความสามารถทางสามมิติและระบบเล่นจานบลูเรย์สามมิติใส่ลงใน firmware upgrade ของเครื่องเล่นเกม PlayStation 3 ในวันที่ 21 เมษายน 2553 ให้สามารถเล่นภาพยนตร์สามมิติได้ โดยในการพัฒนา version 3.70 การอัปเดต วันที่ 9 สิงหาคม 2554  PlayStation 3 รองรับระบบ เสียง DTS-HD Master Audio และ DTS-HD High Resolution Audio ในระบบการเล่นภาพยนตร์จากจานบลูเรย์สามมิติ รวมทั้ง Dolby TrueHD
วิดีโอ
ความละเอียดระดับสูง High-definition video โดย BD-ROMs สามารถฉายภาพขนาด 1920×1080 pixel ด้วยความเร็ว 60 (59.94) fields ต่อวินาที โดยสามารถลดความเร็วภาพเป็น 1920×1080 pixel  ความเร็วในการฉาย 24 ภาพต่อวินาที สามารถเพิ่มระดับเป็น 59.94 ภาพต่อวินาที จากความละเอียดเดิม 1280×720 พิกเซล โดยปัจจุบันรองรับความกว้างของภาพที่ 1920×1080 โดยความเร็วในการฉาย 60p และ 50p
การเข้ารหัส
a This is used for storing audio/video and title updates. It can either be built-in memory or removable media, such as a memory card or USB flash memory. b A secondary audio decoder is typically used for interactive audio and commentary. c Profile 3.0 is a separate audio-only player profile. The first Blu-ray Disc album to be released was Divertimenti, by record label Lindberg Lyd, and it has been confirmed to work on the PS3. d Also known as Initial Standard profile. e Also known as Final Standard profile.
การเข้ารหัสประเทศ
มีการแบ่งประเทศในการเข้ารหัสเพื่อการจัดจำหน่ายตามภูมิภาคต่าง ๆ
มวยไทย
มวยไทย เป็นศิลปะการต่อสู้ของประเทศไทย มีความโดดเด่นด้านเทคนิคการกอดคอต่อสู้   ซึ่งเป็นการใช้ทั้งกายและใจ สำหรับการต่อสู้ที่ใช้ร่างกายเป็นอาวุธ โดยเป็นที่รู้จักว่าเป็น "นวอาวุธ" ซึ่งประกอบด้วยการโจมตีจากร่างกายทั้ง หมัด, ศอก, เข่า และเท้า หากมีการเตรียมพร้อมด้านร่างกายดี จะก่อให้เกิดอาวุธที่มีอานุภาพ มวยไทยได้เป็นที่แพร่หลายในระดับนานาชาติในช่วงศตวรรษที่ยี่สิบ เมื่อเหล่านักมวยไทยสามารถเป็นฝ่ายชนะนักต่อสู้ที่มีชื่อเสียงในแขนงอื่น ซึ่งการแข่งขันมวยไทยในระดับอาชีพ ได้รับการดูแลโดยสภามวยไทยโลก
ปัจจุบัน ทางสหพันธ์มวยไทยสมัครเล่นนานาชาติ (IFMA) มีแผนที่จะผลักดันกีฬามวยไทยเข้าสู่กีฬาโอลิมปิก และใน พ.ศ. 2557 ทางองค์การสหประชาชาติได้ให้การยอมรับมวยไทยเป็นกีฬาแห่งประชาคมโลก โดยได้มีการลงนามข้อตกลงความร่วมมือกับสภามวยไทยโลก และสหพันธ์มวยไทยสมัครเล่นนานาชาติ
ประวัติศาสตร์มวยไทย
ประวัติศาสตร์อันยาวนานของมวยไทยเริ่มมีและใช้กันในการสงครามในสมัยก่อน ซึ่งแตกต่างจากมวยไทยในปัจจุบันที่ใช้เป็นการกีฬา โดยมีการใช้นวมขึ้นเพื่อป้องกันการอันตรายที่เกิดขึ้น มวยไทยยังคงได้ชื่อว่า ศาสตร์การโจมตีทั้งแปด ซึ่งรวม สองมือ สองเท้า สองศอก และสองเข่า (บางตำราอาจเป็น นวอาวุธ ซึ่งรวมการใช้ศีรษะโจมตี หรือ ทศอาวุธ ซึ่งรวมการใช้บั้นท้ายกระแทกโจมตี)
มวยไทยสืบทอดมาจากมวยโบราณ ซึ่งแบ่งออกเป็นแต่ละสายตามท้องที่นั้น ๆ โดยมีสายสำคัญหลัก เช่น มวยท่าเสา (ภาคเหนือ) มวยโคราช (ภาคอีสาน) มวยไชยา (ภาคใต้) มวยลพบุรีและมวยพระนคร (ภาคกลาง) มีคำกล่าวไว้ว่า "หมัดหนักโคราช ฉลาดลพบุรี ท่าดีไชยา ไวกว่าท่าเสา"
ในสมัยโบราณจะมี สำนักเรียน (สำนักเรียนมวย แตกต่างจาก ค่ายมวย คือ สำนักเรียนจะมีเจ้าสำนัก หรือ ครูมวย ซึ่งมีฝีมือและชื่อเสียงเป็นที่เคารพรู้จัก มีความประสงค์ที่จะถ่ายทอดวิชาไม่ให้สูญหาย โดยมุ่งเน้นถ่ายทอดให้เฉพาะศิษย์ที่มีความเหมาะสม ส่วน ค่ายมวย เป็นที่รวมของผู้ที่ชื่นชอบในการชกมวย มีจุดประสงค์ที่จะแลกเปลี่ยนวิชาความรู้เพื่อนำไปใช้ในการแข่งขัน-ประลอง) โดยแยกเป็น สำนักหลวง และ สำนักราษฎร์ บ้างก็ฝึกเรียนร่วมกับเพลงดาบ กระบี่ กระบอง พลอง ทวน ง้าวและมีดหรือการต่อสู้อื่น ๆ เพื่อใช้ในการต่อสู้ป้องกันตัวและใช้ในการสงคราม มีทั้งพระมหากษัตริย์และขุนนางแม่ทัพนายกองและชาวบ้านทั่วไป (ส่วนใหญ่เป็นชาย) และจะมีการแข่งขันต่อสู้-ประลองกันในงานวัด และงานเทศกาลโดยมีค่ายมวยและสำนักมวยต่างๆ ส่งนักมวยและครูมวยเข้าแข่งขันชิงรางวัล-เดิมพัน โดยยึดความเสมอภาค บางครั้งจึงมีตำนานพระมหากษัตริย์หรือขุนนางที่เชี่ยวชาญการต่อสู้ปลอมตนเข้าร่วมแข่งขันเพื่อทดสอบฝีมือที่เป็นที่ปรากฏได้แก่ พระเจ้าเสือ (ขุนหลวงสรศักดิ์) พระเจ้าตากสินมหาราช พระยาพิชัยดาบหัก ครูดอก แขวงเมืองวิเศษไชยชาญ จนเมื่อไทยเสียกรุงแก่พม่า ปรากฏชื่อนายขนมต้ม ครูมวยชาวอยุธยา ซึ่งถูกกวาดต้อนเป็นเชลยศึกได้ชกมวยกับชาวพม่า ชนะหลายครั้งเป็นที่ปรากฏถึงความเก่งกาจเหี้ยมหาญของวิชามวยไทย ในสมัยอยุธยา ตอนปลายได้มีการจัดตั้งกรมทนายเลือกและกรมตำรวจหลวงขึ้นมีหน้าที่ในการให้การคุ้มครองกษัตริย์และราชวงศ์ ได้มีการฝึกหัดวิชาการต่อสู้ทั้งมวยไทยและมวยปล้ำตามแบบอย่างแขกเปอร์เซีย (อิหร่าน) จึงมีครูมวยไทยและนักมวยที่มีฝีมือเข้ารับราชการจำนวนมากและได้แสดงฝีมือในการต่อสู้ในราชสำนักและหน้าพระที่นั่งในงานเทศกาลต่างๆสืบต่อกันมาเป็นประจำ และเป็นที่น่าสังเกตว่า กองทัพกู้ชาติของพระเจ้าตาก ล้วนประกอบด้วยนักมวยและครูมวยที่มีชื่อเสียงในยุคนั้นจำนวนมาก ถึงกับได้มีการจัดตั้งเป็นหน่วยรบพิเศษ 3 กอง คือ กองทนายเลือก กองพระอาจารย์ และกองแก้วจินดา ซึ่งได้ปฏิบัติภารกิจที่สำคัญที่ทำให้คนไทยสิ้นความหวาดกลัวต่อทัพพม่า ในการรบที่บ้านนางแก้ว ราชบุรี จนอาจเรียกได้ว่า มวยไทยกู้ชาติ
มวยไทยสมัยรัตนโกสินทร์
กีฬามวยไทยได้รับความนิยมมากในสมัยรัตนโกสินทร์ตอนต้น ยุคที่นับว่าเฟื่องฟูที่สุดคือ รัชกาลที่ 5 พระองค์ได้ศึกษาฝึกฝนการชกมวยไทยและโปรดให้จัดการแข่งขันชกมวยหน้าพระที่นั่งโดยคัดเลือกนักมวยฝีมือดีจากภาคต่างๆ มาประลองแข่งขัน และพระราชทานแต่งตั้งให้มีบรรดาศักดิ์ ทั้งยังโปรดให้กรมศึกษาธิการ บรรจุการสอนมวยไทยเป็นวิชาบังคับ ในโรงเรียนฝึกหัดครูพลศึกษา มีการชกมวยถวายหน้าพระที่นั่งเป็นประจำจนถึงสมัย รัชกาลที่ 6 ที่วังสวนกุหลาบ ทั้งการต่อสู้ประลองระหว่างนักมวย กับครูมวยชาวไทยด้วยกัน และการต่อสู้ระหว่างนักมวย กับครูมวยต่างชาติ ในการแข่งขันชกมวยในสมัยรัชกาลที่ 6 ระหว่างมวยเลี่ยะผะ (กังฟู) ชาวจีนโพ้นทะเล ชื่อนายจี่ฉ่าง กับ นายยัง หาญทะเล ศิษย์เอกของ กรมหลวงชุมพรเขตอุดมศักดิ์ มีท่าจรดมวยแบบมวยโคราช ซึ่งเน้นการยืดตัวตั้งตระหง่านพร้อมที่จะรุกและรับโดยเน้นการใช้เท้าและหมัดเหวี่ยง และต่อมาได้เป็นแบบอย่างในการฝึกหัดมวยไทยในสถาบันพลศึกษาส่วนใหญ่ สมัย รัชกาลที่ 7 ในยุคแรกการแข่งขันมวยไทยใช้การพันมือด้วยเชือก จนกระทั่งนายแพ เลี้ยงประเสริฐ นักมวยจากท่าเสา จังหวัดอุตรดิตถ์ ต่อยนายเจียร์ นักมวยเขมร ด้วยหมัดเหวี่ยงควายถึงแก่ความตาย จึงเปลี่ยนมาสวมนวมแทน ต่อมาเริ่มมีการกำหนดกติกาในการชก และมีเวทีมาตรฐานขึ้นแห่งแรกคือเวทีมวยลุมพินีและเวทีมวยราชดำเนินจัดแข่งขันมวยไทยมาจนปัจจุบัน
แต่คำว่า มวยไทย มีมาใช้ในยุคหลังการเปลี่ยนแปลงการปกครอง พ.ศ. 2475 เพื่อให้สอดคล้องกับนโยบายชาตินิยม ในยุคที่มี น.ต.หลวงศุภชลาศัย ร.น. เป็นอธิบดีกรมพลศึกษา มีการออกพระราชบัญญัติมวยไทย ซึ่งแต่เดิมมวยไทยจะมีชื่อเรียกแตกต่างกันออกไปตามท้องถิ่น เช่น มวยโคราช, มวยไชยา และรวมถึงการก่อสร้างเวทีมวยมาตรฐานจวบจนปัจจุบัน คือ เวทีมวยลุมพินี และเวทีมวยราชดำเนิน
หลักการชกมวยไทย
และแม่ไม้มวยไทย เป็นท่าต่อสู้ของวิชามวยไทยที่สำคัญที่สุด
มวยไทยกับเยาวชน
ในปี พ.ศ. 2552 นั้นประเทศไทยมีนักมวยเยาวชนที่มีอายุต่ำกว่า 15 ปี เป็นจำนวนมากกว่า 20,000 คน นักมวยไทยเยาวชนส่วนมากนั้นอยู่ในพื้นที่ชนบท แม้จะมีความรักและชื่นชอบในมวยไทยอยู่บ้างแต่ปฏิเสธไม่ได้เลยว่า ส่วนใหญ่มีความจำเป็นในการเรียนรู้ศิลปะแม้ไม้มวยไทยเพื่อความอยู่รอด หรือใช้สร้างรายได้แบ่งเบาภาระให้กับครอบครัว การเรียนรู้ศิลปะมวยไทยนั้นได้ให้อะไรหลายๆอย่างที่เป็นผลดีแก่เด็ก อาทิ ปลูกฝังวินัยในการใช้ชีวิตจากการฝึกซ้อม ปลูกฝังความรู้ในการใช้มวยไทยเพื่อป้องกันตัวในยามคับขันโดยนำไปใช้ในสถานการณ์จริงได้ หรือมีความรู้สึกรักและหวงแหนศิลปะการต่อสู้อันเป็นสมบัติของชาติ แต่ในอีกด้านหนึ่งนั้นการเรียนรู้ศิลปะแม้ไม้มวยไทยแบบเก่าก็ได้ให้ผลเสียทั้งทางตรงและทางอ้อมแก่เด็กด้วยเช่นกัน อาทิ ผลกระทบทางสมองของเด็ก อาการบาดเจ็บจากการขึ้นชกบนเวที ต่อมาทางหน่วยงานรัฐบาลจึงมีกฎหมาย ที่ช่วยเพิ่มความปลอดภัยจากอาการบาดเจ็บทางด้านร่างกาย และสมองต่อเด็กเยาวชนโดยที่ไม่เป็นการยกเลิกมวยไทยในเยาวชนเนื่องจากยังเล็งเห็นประโยชน์ของการอนุรักษ์ศิลปะมวยไทยในเด็กเยาวชนให้สืบสานต่อไปได้ จึงทำให้เกิดการร่างกติกาสำหรับมวยเยาวชนขึ้นมาใหม่ อาทิ มีเครื่องป้องกันที่มากขึ้น กติกาห้ามชกแบบรุนแรงบนใบหน้า เน้นการเรียนรู้ในเรื่องการใช้ท่าทางต่างๆเป็นหลักมากกว่าการขึ้นชกมวยบนเวทีแบบเอาเป็นเอาตายของเด็กเยาวชน
ภาคส่วนต่างๆในสังคมไทย ทั้งหน่วยงานรัฐ และภาคเอกชนยังช่วยปลูกฝังความรักและหวงแหนในศิลปะมวยไทยไปสู่เด็กเยาวชนมาโดยตลอด อาทิ การบรรจุวิชามวยไทยลงในชุดการสอนของกลุ่มสาระการเรียนรู้สุขศึกษาและพลศึกษาเป็นหลักสูตรการศึกษาภาคบังคับสำหรับนักเรียนระดับชั้นมัธยมในทุกโรงเรียนทั่วประเทศ มีการอบรมเชิงปฏิบัติการศิลปะมวยไทยเพื่อการป้องกันตัวให้แก่ครูผู้สอนพลศึกษา ตลอดจนถึงการสร้างภาพยนตร์แอนิเมชั่นแฟนตาซีผสมผสานกับมวยไทยของเอกชน เรื่อง 9 ศาสตรา
มวยไทยกับการออกกำลังกาย
การออกกำลังกายด้วยวิธีการใช้หมัด เข่า ศอก และเท้า ตามแบบฉบับของมวยไทย ทำให้อวัยวะหลายๆส่วนของร่างกายเกิดการเคลื่อนไหว มีส่วนช่วยในการเผาผลาญไขมันส่วนเกิน กระชับสัดส่วน อีกทั้งยังช่วยเสริมความแข็งแรงให้กล้ามเนื้อส่วนต่างๆของร่างกาย กล้ามเนื้อที่เพิ่มขึ้นมีส่วนช่วยทำให้อัตราการเผาผลาญพลังงานมากขึ้นตามไปด้วย ส่งผลให้มีพละกำลังมากขึ้น การชกมวยไทยเพียงหนึ่งชั่วโมงสามารถเผาผลาญแคลอรีได้ถึง 1,000 แคลอรี จากงานวิจัยพบว่าการออกกำลังกายด้วยมวยไทยในกลุ่มผู้สูงอายุมีส่วนช่วยให้ระบบไหลเวียนโลหิตและระบบหายใจดีขึ้น รวมทั้งช่วยในการทรงตัวของร่างกาย
การนำมวยไทยไปประยุกต์ใช้ในการออกกำลังกาย เป็นที่นิยมมากขึ้นเรื่อยๆในสังคมไทย ทั้งในดารา นักแสดง ที่มีชื่อเสียงในปัจจุบันอาทิ ยิปซี คีรติ เบเบ้ ธันย์ชนก เจนี่ เทียนโพธิ์สุวรรณ ศุกลวัฒน์ คณารศและ ซันนี่ สุวรรณเมธานนท์ เป็นต้น ความนิยมนั้นยังมีตลอดไปจนถึงผู้ประกอบอาชีพอื่นๆ ทั้งเพศหญิงและเพศชาย สอดคล้องกับจำนวนยิมฝึกมวยไทยที่มีมากขึ้นในตอนต้นของคริสต์ศตวรรษที่ 21 เหตุผลอันสำคัญหนึ่งที่ทำให้การออกกำลังกายด้วยมวยไทยเป็นที่นิยมนั่นคือความสนุกสนานและท้าทาย
ความนิยมของมวยไทยในชาวต่างชาติ
มวยไทยเริ่มมีชื่อเสียงในช่วงปลายคริสต์ศตวรรษที่ 20 และมีชื่อเสียงอย่างมากในต่างประเทศในตอนต้นของคริสต์ศตวรรษที่ 21 ผ่านการถ่ายทอดทางสื่อต่างๆทั้งในประเทศไทยและต่างประเทศ อันช่วยส่งเสริมมวยไทยในวัฒนธรรมสมัยนิยม อาทิ ภาพยนตร์ และวีดีโอเกม เป็นต้น ความนิยมของมวยไทยในชาวต่างชาตินั้นสูงขึ้นกว่าในอดีต วัดได้จากการเก็บสถิติของการท่องเที่ยวแห่งประเทศไทยในปี พ.ศ. 2559 โดยพบว่ามีชาวต่างชาติที่เดินทางเข้ามาในประเทศไทยเพื่อเรียนมวยไทยจำนวนมากกว่า 50,000 คน ซึ่ง 10 อันดับแรก มีดังต่อไปนี้ สหราชอาณาจักร จำนวน 11,219 คน ออสเตรเลีย 6,800 คน ฝรั่งเศส 5,852 คน เยอรมัน 4,688 คน สวีเดน 4,253 คน รัสเซีย 2,183 คน เดนมาร์ก 1,855 คน ญี่ปุ่น 1,841 คน นิวซีแลนด์ 1,781 คน และสเปน 1,633 คน ซึ่งความนิยมดังกล่าวยังส่งผลดีต่อเศรษฐกิจไทยอีกด้วย โดยที่ในปี พ.ศ. 2561 มวยไทยได้สร้างรายได้เข้าประเทศกว่าหนึ่งแสนล้านบาท ส่งผลให้ในเวลาต่อมาทางการท่องเที่ยวแห่งประเทศไทยได้เล็งเห็นความสำคัญของมวยไทย ทำการส่งเสริมโดยจัดทำหนังสือคู่มือมวยไทยแก่นักท่องเที่ยวชาวต่างชาติ ในภาษาอังกฤษ ภายใต้ชื่อ "AWESOME MUAY THAI" ทั้งแบบเป็นหนังสือกระดาษทั่วไปและหนังสืออิเล็กทรอนิกส์
จากความนิยมของมวยไทยดังกล่าวในชาวต่างชาติ ทำให้ในปี พ.ศ. 2556 มีค่ายมวยไทยในต่างประเทศเป็นจำนวนถึง 3,869 แห่ง และมีค่ายมวยไทยในประเทศไทยในปี พ.ศ. 2561 เป็นจำนวนถึง 5,100 แห่ง โดย 5 ประเทศที่มีค่ายสอนมวยไทยมากที่สุด มีดังต่อไปนี้ บราซิล 1,631 แห่ง อิหร่าน 650 แห่ง อินเดีย 256 แห่ง โมร็อกโก 220 แห่ง และสหรัฐ 190 แห่ง
การถ่ายทอดการแข่งขัน
การถ่ายทอดสดการแข่งขันที่จัดประจำสัปดาห์ ส่วนมากจะออกอากาศในวันเสาร์ หรือ วันอาทิตย์ มีการพนันอย่างกว้างขวางเพราะมีกฎหมายรองรับ ยกตัวอย่างประเทศที่มีการถ่ายทอดประจำทางโทรทัศน์ดังนี้
คัมภีร์ทางศาสนาพุทธในประเทศไทย
คัมภีร์ทางพุทธศาสนาในประเทศไทย
คัมภีร์ทางพุทธศาสนาในประเทศไทย ครอบคลุมถึงพระไตรปิฎก รวมคัมภีร์ที่อธิบายพระธรรมวินัยของสมเด็จพระสัมมาสัมพุทธเจ้า ไม่ว่าจะเป็น อรรถกา ฎีกา อนุฎีกา และปกรณ์วิเศษต่างๆ ที่รจนาด้วยภาษาบาลีขึ้นในแผ่นดินไทยในสมัยต่างๆ ตั้งแต่ยุคแรกที่พุทธศาสนาเผยแพร่เข้ามาถึงแผ่นดินสุวรรณภูมิ
ช่วงพุธศตวรรษที่ 300 - 1300
ตามที่ปรากฏในวรรณกรรมทางพุทธศาสนา และคัมภีร์ต่างๆ ระบุว่า พุทธศาสนาได้เผยแผ่เข้ามาถึงแผ่นดิสุวรรณภูมิเมื่อครั้งที่พระเจ้าอโศกมหาราช เมื่อช่วงพุทธศตวรรษที่ 300 ทรงอาราธนาให้พระโสณะและพระอุตตระ เป็นพระธรรมทูตเดินทางมาประกาศพระศาสนายังแผ่นดินแห่งนี้ ซึ่งนักวิชาการส่วนใหญ่มีความเห็นแตกต่างกันเกี่ยวกับสถานที่ตั้งอันแท้จริงของสุวรรณภูมิ แต่โดยสรุปแล้วภูมิภาคดังกล่าวควรมีอาณาบริเวณครอบคลุมตั้งตั้งแต่ชายฝั่งอ่าวเมาะตะมะจนถึงอ่าวไทย อันเป็นอาณาเขตของอารยะธรรมทวาราวดี หรือภาคกลางของไทยในปัจจุบัน
ปิสาเจ  นิทฺธมิตฺวาน   พฺรหฺมชาลํ   อเทสิสุนฺติ  ฯ
แปลว่า
ปราบปรามพวกปีศาจแล้ว ได้แสดงพรหมชาลสูตร
ตามคัมภีร์สมันตปาสาทิกา อธิบายเพิ่มเติมว่า พระโสณะและพระอุตตระได้แสดงอภินิหาริย์ปราบนางผีเสื้อน้ำและทรงแสดงธรรมพรหมชาลสูตร (สูตรว่าด้วยข่ายอันประเสริฐ ประกอบด้วย ศีลน้อย ศีลกลาง และศีลใหญ่) นั่นคือการประพฤติตนอยู่ในสรณะและศีล มีคนทั้งหลายในสุวรรณภูมิประเทศนี้ได้บรรลุธรรมประมาณ 60,000 คน กุลบุตรออกบวชประมาณ 3,500 คน
เนื้อความจากสมันตปาสาทิกาแสดงให้เห็นว่า ในชั้นแรก หรือช่วงพุทธศตวรรษที่ 300 นั้น คัมภีร์ทางพุทธศาสนาเข้าถึงแผ่นดินสุวรรณภูมิ ในรูปของการถ่ายทอดเชิงมุขปาฐะ ซึ่งเป็นลักษณะของการสืบทอดพระธรรมวินัยในยุคแรก ตราบจนกระทั่งการสังคายนาครั้งที่ 5 จึงมีการจารึกพระธรรมวินัยในเอกสาร คือใบลาน นับแต่นั้นมา
ช่วงพุธศตวรรษที่ 1300 - 1800
หลังฐานการเผยแผ่คัมภีร์ทางพุทธศานาในแผ่นดินไทยเริ่มมีความชัดเจนอีกครั้งในช่วงพุทธศตวรรษที่ 13 ดังปรากฏว่า พระนางจามเทวีเดินทางมาจากละโว้เมื่อปี พ.ศ. 1205 มาครองเมืองหริภุญไชย พระนางได้นำพระสงฆ์ผู้ทรงพระไตรปิฏกจำนวน 500 รูปติดตามมาด้วย จนทำให้พุทธศาสนาแบบเถรวาทเผยแพร่ในอาณาจักรนี้
นอกจากนี้ ในตำนานจามเทวีวงศ์บันทึกไว้ว่า เมื่อพระนางจามเทวีทรงครองราชสมบัติแล้ว ทรงสร้างพระอาราม 5 แห่ง หนึ่งในนั้นคือ อาพัทธาราม ตั้งอยู่ด้านทิศเหนือของเมืองหริภุญไชย สำหรับถวายแด่พระภิกษุที่เดินทางมาจากสีหลประเทศ หรือประเทศศรีลังกาในปัจจุบัน จึงคาดว่า ในเวลานั้นน่าจะมีการเผยแพร่พระคัมภีร์จากสิงหลมาถึงตอนเหนือของไทยในปัจจุบันแล้ว
อย่างไรก็ตาม นับตั้งแต่พุทธศตวรรษที่ 13 – 18 ลงมาแทบไม่มีข้อมูลเกี่ยวกับการศึกษาหรือรจนาพระคัมภีร์ทางพุทธศาสนาในดินแดนแถบนี้ ทราบแต่เพียงข้อมูลจากศิลาจารึกบางหลัก ที่บันทึกข้อความจากคัมภีร์ภาษบาลีที่สำคัญบางฉบับ อาทิเช่น จารึกเนินสระบัว พบที่เนินสระบัว ในบริเวณเมืองพระรถ ตำบลโคกปีบ อำเภอศรีมหาโพธิ จังหวัดปราจีนบุรี เนื้อหาในจารึกระบุมหาศักราช 683 ซึ่งตรงกับ พ.ศ. 1304 ปรากฏคาถาพระบาลีสามบทในจารึกเป็นบทสรรเสริญคุณพระรัตนตรัยตรงกับ เตลกฏาหคาถา หรือ คาถากระทะน้ำมัน ซึ่งแต่งขึ้นที่ลังกา สันนิษฐานว่าราวช่วงครึ่งหลังของพุทธศตวรรษที่ 5 โดยไม่ปรากฏผู้แต่งแต่อย่างใด
ช่วงพุธศตวรรษที่ 1900 - 2100
ข้อมูลเกี่ยวกับการเผยแผ่พระคัมภีร์ทางพุทธศาสนาในไทยเริ่มมีความชัดเจนอีกครั้ง หลังพุทธศตวรรษที่ 19 เป็นต้นมา โดยเมื่อราว พ.ศ. 1800 พวกพระภิกษุไทยซึ่งได้ไปบวชปลง ณ เมืองลังกากลับมาตั้งคณะที่เมืองนครศรีธรรมราช ต่อมากษัตริย์ในอาณาจักรสุโขทัยทรงเลื่อมใสโปรดให้นิมนต์พระสงฆ์ลังกาวงศ์มาประกาศพระศาสนายังตอนเหนือของที่ราบลุ่มแม่น้ำเจ้าพระยา การมาถึงของคณะสงฆ์ลังกาในแผ่นดินไทยมิใช่ครั้งแรก เพราะเคยมีการติดต่อกันสมัยหริภุญไชย และทวราวดี แต่การมาครั้งนี้ ถือเป็นการสิ้นสุดของคณะนิกายอื่นๆ ที่เคยแพร่หลายในดินแดนนี้ ดังจะเห็นได้ว่า พระสงฆ์นิกายในแถบนี้อาจสังวัธยายพระธรรมเป็นภาษาสันสกฤต แต่พวกนิกายลังกาวงศ์สังวัธยายเป็นภาษามคธ จึงเกิดความขัดแย้งกันขึ้น กว่าจะเป็นเอกภาพได้ต้องใช้เวลาระยะหนึ่ง
ทั้งนี้ จากการใช้ภาษาสันสกฤต ทำให้คาดว่า คณะสงฆ์เดิมในแถบนี้อาจมีทั้งฝ่ายมหายาน และฝ่ายเถรวาทที่ใช้ภาษาสันสกฤต คือนิกายมูลสรวาสติวาท ดังที่ปรากฏในหลักฐานบันทึกการเดินทางของพระอี้จิง พระเถระชาวจีนที่เดินทางมาพำนักศึกษาภาษาสันสกฤตและพระธรรมในแว่นแคว้นทางตอนใต้ของไทย (หรือแถบมลายู) ก่อนเดินทางไปศึกษาพระธรรมในประเทศอินเดียเมื่อศตวรรษที่ 6
ขณะเดียวกัน ในภาคเหนือของไทย หลังจากที่พญามังรายแห่งอาณาจักรล้านนา ทรงผนวกอาณาจักรหริภุญชัยในปีพ.ศ. 1839 ได้ทรงรับพุทธศาสนาเถรวาทเข้าไว้ในเวลาเดียวกัน ต่อจากนั้นพุทธศาสนาฝ่ายเถรวาทเฟื่องฟูอย่างยิ่งในดินแดนล้านนา โดยได้รับการอุปถัมภ์จากพระมหากษัตริย์อย่างต่อเนื่อง ไม่ว่าจะเป็นพญากือนา ที่ทรงนิมนต์พระสุมนเถระจากสุโขทัยมาประกาศพระศาสนาในล้านนาเมื่อพ.ศ. 1912 ต่อมาในสมัยพญาสามฝั่งแกน พระสงฆ์ชาวล้านนาหลายรูปได้เดินทางไปศึกษาที่ลังกาในราวพ.ศ. 1967 และได้นิมนต์พระเถระชาวลังกามาส่งเสริมนิกายเถรวาทสายลังกาวงศ์จนรุ่งเรือง
การเผยแพร่พระคัมภีร์ทางพุทธศาสนาในล้านนา และในไทยถึงจุดเฟื่องฟูที่สุดในรัชสมัยของพญาติโลกราช โดยในพ.ศ. 2020 ได้ทรงจัดสังคายนาพระไตรปิฎกครั้งที่ 8 ของโลก ณ จัดมหาโพธาราม หรือวัดเจ็ดยอด ประกอบกับช่วงเวลานั้นมีพระเถระที่เชี่ยวชาญวรรณคดีทางศาสนามากมาย อย่างที่ไม่เคยปรากฏมาก่อน แม้จนถึงรัชสมัยพญาแก้ว หรือพระเมืองแก้ว (พ.ศ. 2039 - 2069) การเผยแผ่พระศาสนาผ่านการรจนาคัมภีร์ยังรุ่งเรืองยิ่งนัก มีพระเถระมากมายที่รจนาพระคัมภีร์ต่างๆ ที่ไม่เพียงยังใช้กันในระดับเปรียญธรรมทุกวันนี้เท่านั้น แต่ยังได้รับการยอมรับในวงการภาษาบาลีทั่วโลกอีกด้วย
ช่วงพุธศตวรรษที่ 2100 -
อาณาจักรล้านนาตกอยู่ภายใต้การปกครองของพม่าในพ.ศ. 2101 แต่การรจนาพระคัมภีร์ยังคงมีต่อไปตราบจนกระทั่งหลังพุทธศตวรรษที่ 2200 ลงมา เกิดความไม่สงบในล้านนาบ่อยครั้ง จนทำให้ขาดผู้อุปถัมภ์พระศาสนา และขาดพระเถระผู้ทรงภูมิ ทำการรจนาคัมภีร์ภาษาบาลีขาดช่วง แต่ยังคงมีการแต่งวรรณคดีทางพุทธศาสนาเรื่อยมาในภาษาท้องถิ่น อีกทั้งล้านนายังได้รับอิทธิพลทางพุทธศาสนาจากพม่า ที่มีความนิยมรจนาพระคัมภีร์อยู่แล้ว ทำให้ศาสนาพุทธมิได้ซบเซา เพียงแต่ขาดผู้มีความรู้ที่จะรจนา หรือประพันธ์วรรณกรรมภาษาบาลี
จนกระทั่งสมัยรัตนโกสินทร์ ได้มีการสังคายนาพระไตรปิฎกในสมัยพระบาทสมเด็จพระพุทธยอดฟ้าจุฬาโลกมหาราช ซึ่งนับเป็นการรวบรวมวรรณคดีบาลีครั้งสำคัญ และมีการแต่งพระคัมภีร์เพิ่มเติมจำนวนมากโดยพระเถระชาวสยามในครั้งนั้น ตราบจนถึงรัชกาลพระบาทสมเด็จพระจอมเกล้าเจ้าอยู่หัว ซึ่งทรงเชี่ยวชาญภาษาบาลี เนื่องจากทรงเคยผนวชเป็นเวลานาน กอปรกับได้มีการติดต่อกับชาติตะวันตกที่เข้ายึดครองอาณานิคมในอินเดีย ถิ่นกำเนิดของภาษาบาลี ทำให้การศึกษาและการรจนาผลงานทางพุทธศาสนาในภาษาบาลีเฟื่องฟูอีกครั้ง จนถึงปัจจุบัน
ประเทศเช็กเกียในโอลิมปิกเยาวชนฤดูร้อน 2018
ประเทศเช็กเกีย เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติเช็กเกียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 53 คน ใน 19 ชนิดกีฬา ผลการแข่งขันครั้งนี้ประเทศเช็กเกียได้รับเหรียญรางวัลแบ่งเป็น 3 เหรียญทอง 3 เหรียญเงิน และ 5 เหรียญทองแดง รวมทั้งหมด 11 เหรียญ
การอพยพสู่สหรัฐอเมริกา
การอพยพสู่สหรัฐอเมริกา เป็นการอพยพของประชากรจากประเทศอื่นเข้าสู่สหรัฐอเมริกา ถึงแม้ว่าจำนวนผู้อพยพเข้าสู่สหรัฐอเมริกาจะไม่เคยมีเกิน 16% ของประชากรทั้งหมด นับตั้งแต่ พ.ศ. 2218 แต่การอพยพสู่สหรัฐอเมริกาก็เป็นสาเหตุหลักในการเพิ่มจำนวนของประชากร และทำให้เกิดวัฒนธรรมที่หลากหลายขึ้นในสหรัฐอเมริกา
จำนวนผู้อพยพจำแนกตามรัฐ
เปอร์เซ็นต์การเพิ่มของจำนวนผู้ที่มีสัญชาติโดยกำเนิดเป็นชาติอื่นในรัฐต่าง ๆ ตั้งแต่ปี พ.ศ. 2533 ถึง พ.ศ. 2543
เจลลีฟิชเอนเตอร์เทนเมนต์
เจลลี่ฟิช เอนเตอร์เทนเมนต์  เป็นบริษัทที่ผลิตความบันเทิงของประเทศเกาหลีใต้ โดยมี ฮวัง เซ-จุนเป็นผู้อำนวยการ ซึ่งตั้งอยู่ที่ โซล,เกาหลีใต้
เจลลี่ฟิช เอนเตอร์เทนเมนต์เป็นค่ายเพลงของหลายๆศิลปินไม่ว่าจะเป็น ปาร์ค ยุน-ฮา, จาง ฮเย-จิน,วิกซ์ และ คูกูดัน และเป็นค่ายของนักแสดงต่าง ได้แก่ ปาร์ค จอง-อา,ชเว จี-นา, คิม เย-วอน และ ปาร์ค จอง-ซู.
ประวัติ
เจลลี่ฟิช เอนเตอร์เทนเมนต์ ก่อตั้งขึ้นเมื่อวันที่ 17 สิงหาคม พ.ศ. 2550 ที่เมื่อง โซล โดยมี ฮวัง เซ-จุนเป็นนักแต่งเพลงและโปรดิวเซอร์   โดยมีศิลปินคนแรกของค่ายคือ ซอง ชี-คยอง โดยการปล่อยเพลงเดี่ยวที่ชื่อว่า "Parting Once Agian" และปีต่อมาก็มี ลิซ่า และ ปาร์ค ฮัค-กี
ในเดือนพฤศจิกายน พ.ศ. 2551 ,นักร้อง ปาร์ค ฮโย-ชิน ได้เซ็นสัญญาเข้ามาและวางขายอัลบั้มที่มีชื่อว่า Hwang Project  Vol .1 Welcome to The Fantastic World.  และในปีต่อมา ผู้ชนะเลิศของรายการ ซูเปอร์ สตาร์ เค ซอ อิน-กุก และ อัลแทร์ (อี จี-ฮุน) จะเข้ามาอยู่ในบริษัท
ในเดือนธันวาคม พ.ศ. 2553,เจลลี่ฟิชได้ร่วมมือกับศิลปินเพื่อที่จะสร้าง เจลลี่ คริสต์มาส  เป็นโปรแกรมอัลบั้มวันหยุดพิเศษ กับ นักร้องนำ ในเดือนธันวาคม พ.ศ. 2554 ซอง ชี-คยอง,ไบรอัน จู,ซอ อิน-กุก,ปาร์ค ฮัค-กี,ปาร์ค จาง-ฮยอน ได้ร่วมโปรม เจลลี่ คริสต์มาส อีกครั้ง โดยปล่อยซิงเกิ้ล " Cristmas Foe All "
ในเดือนเมษายน พ.ศ. 2555 เจลลี่ฟิช เอนเตอร์เทนเมนต์เปิดเผยว่าจะมีการสร้างบอยกรุ๊ปบนรายการ MyDOL เป็นรายการแข่งขันแบบเอาตัวรอด โดยออนแอร์ผ่าน Mnet ผู้ชนะจะได้เดบิวต์เป็นสมาชิกของวง วิกซ์ ในวันที่ 24 เดือนพฤษภาคม พ.ศ. 2555
ในเดือนมิถุนายน พ.ศ. 2555 ลี ซอก-ฮุน ของ SG Wannabe ปล่อยซิงเกิล "The Beginning Of Love " โดยอยู่ใน วาย.เบิร์ด ฟอร์ม เจลลี่ฟิช ไอซ์แลนด์ โปรเจกต์ .และในวันที่ 12 เดือนกันยายน เจลลี่ฟิช เอนเตอร์เทนเมนต์ ได้มีการจัดคอนเสิร์ตการแสดงสดครั้งแรกที่ประเทศญี่ปุ่น และในเดือนธันวาคม ก็ได้มีการจัดคอนเสิร์ตของ ปาร์ค ฮโย-ชิน และ ซอง ชี-คยอง ที่กรุงโซล.และเช่นเคยศิลปินของเจลลี่ฟิช เอนเตอร์เทนเมนต์ต้องร่วมมือกันในโปรเจกต์ เจลลี่ คริสต์มาส 2012 Heart Project  โดยปล่อยซิงเกิ้ลที่มีชื่อว่า "Because It's Christmas"  โดยรายได้จะนำไปบริจาคที่ The Salvation Army เกาหลี
คิม ฮา-นึล
คิม ฮา-นึล เป็นนักแสดงหญิง เกิดวันที่ 21 กุมภาพันธ์ ค.ศ. 1978 ณ โซล, ประเทศเกาหลีใต้
ศูนย์คชศึกษา
หมู่บ้านช้าง ตั้งอยู่ที่บ้านตากลาง ตำบลกระโพ อำเภอท่าตูม จังหวัดสุรินทร์ เป็นศูนย์เลี้ยงช้างที่มีขนาดใหญ่ที่สุดในประเทศไทย และที่สุดในโลก
เจลลีฟิชเอนเตอร์เทนเมนต์
ประวัติ
ในเดือนกุมพาพันธ์ปี พ.ศ. 2556 โปรเจกต์ วาย.เบิร์ด ฟอร์ม เจลลี่ฟิช ไอซ์แลนด์ ได้มีการปล่อยเพลงดิจิตอลที่มีชื่อว่า "I Can't Live Because of You" โดยมี ซอ อิน-กุก Ft.Verbal Jint (วาย.เบิร์ด ฟอร์ม เจลลี่ฟิช ไอซ์แลด์ วิท ซอ อิน-กุก)      และเพลง"Girl's Why?" โดย วิกซ์ และอินดี้ดูโอ้ OKDAL (วาย.เบิร์ด ฟอร์ม เจลลี่ฟิช ไอซ์แลนด์ วิท VIXX&OKDAL)ในเดือนตุลาคม
ในเดือนธันวาคม พ.ศ. 2556 เจลลี่ฟุ้นได้แบ่งหุ้นส่วน 19% ให้กับ CJ E&M.
ในเดือนกรกฎาคม พ.ศ. 2558, เค-ป็อบ สตาร์ 4  พัค ยุน-ฮา ท็อป6 ขอฃรายการ ได้มีการเซ็นสัญญากับเจลลี่ฟิชเอนเตอร์เทนเมนต์ และในเดือนต่อมา วิกซ์ แอลอาร์ ซึ่งเป็นยูนิตย่อยของ วิกซ์ โดยมีสมาชิกอย่าง ราวี แร็ปเปอร์ของวง และ เลโอ นักร้องเสียงหลัก และเช่นเคย เจลลี่ คริสต์มาส ปี 2015  ถูกปล่อยในวันที่ 15 ธันวาคม กับเพลงโปรโมตที่มีชื่อว่า "Love In The Air".โดยมี ซอ อิน-กุก,วิกซ์,พัค จอง-อา,พัค ยุน-ฮา ร่วมกัน
ในวันที่ 3 มิถุนายน พ.ศ. 2559,เจลลี่ฟิช เอนเตอร์เทนเมนต์ ได้ออกแถลงการณ์ช่องทางเพลงใหม่ของพวกเขาที่มีชื่อว่า เจลลี่ บ็อกซ์  โดย เจลลี่ บ็อกซ์ คล้ายกับโปรเจกต์ก่อนหน้านี้ของเจลลี่ฟิช นั่นก็คือ วาย.เบิร์ด ฟอร์ม เจลลี่ฟิช ไอซ์แลนด์ โดยจะเป็นช่องทางที่ศิลปินและโปรดิวเซอร์ของเจลลี่ฟิช เอนเตอร์เทนเมนต์จะได้ร่วมมือกันกับศิลปินจากค่ายเพลงอื่นๆ
และในวันที่ 28 มิถุนายน พ.ศ. 2016 เจลลี่ฟิช ได้ประกาศเดบิวต์วงเกิร์ลกรุ๊ป 9 คน ที่ชื่อว่า คูกูดัน
ในเดือนสิงหาคม พ.ศ. 2559,ปาร์ค ฮโย-ชิน ได้ออกจากสังกัดหลังจากที่ทำงานร่วมกันมาได้ 8 ปี
ในเดือนตุลาคม พ.ศ. 2559,จียุล อดีตสมาชิกจาก ทัลชาเบ็ด ได้เซ็นสัญญากับเจลลี่ฟิช โดยเธอจะผันตัวไปเป็นนักแสดง
ในเดือนพฤศจิกายน พ.ศ. 2559,คิม เย-วอน อดีตสมาชิกของวง เจเวลรี่ ได้ทำการเซ็นสัญญากับเจลลี่ฟิชในการเป็นนักแสดง
ในวันที่ 13 ธันวาคม พ.ศ. 2559 เจลลี่ฟิชได้ปล่อยอัลบั้ม เจลลี่ คริสต์มาส 2016 ชื่อเพลง"Falling" ซึ่งเป็นส่วนหนึ่งของ เจลลี่ คริสต์มาส แและ ช่องเพลงดิจิตอล เจลลี่ บ็อกซ์ โดยมี ซอ อิน-กุก, VIXX, Gugudan, ปาร์ค ยุน-อา, ปาร์ค จอง-อา,คิม กยู-ซุน, คิม เย-วอน และ จียุล
ในเดือนเมษายน พ.ศ. 2560,เด็กฝึกหัดของสังกัด ยุน ฮี-ซอก เป็นตัวแทนเจลลี่ฟิช เอนเตอร์เทนเมนต์ในการแข่งขันของรายการ โปรดิวซ์ 101 ซีซัน 2.
วันที่ 10 เมษายน พ.ศ. 2560,นักแสดง โช ฮเย-จอง ได้เข้าร่วมกับเจลลี่ฟิช เอนเตอร์เทนเมนต์
ในเดือนมิถุนายน พ.ศ. 2560 นักแสดง จอง โซ-มิน ได้เข้าร่วมกับเจลลี่ฟิช เอนเตอร์เทนเมนต์.
ในวันที่ 16 สิงหาคม พ.ศ. 2560,นักร้องเดี่ยวแนวเพลงอินดี้ จาง ฮเย-จิน ได้เข้าร่วมกับเจลลี่ฟิช เอนเตอร์เทนเมนต์.
ในเดือนพฤศจิกายน พ.ศ. 2560 เจลลี่ฟิชได้ออกแถลงการณ์ว่าจะแบ่งหุ้นส่วน 32% ให้กับ CJ E&M โดยในตอนนี้หุ้นส่วนใหญ่อยู่กับ CJ E&M มากกว่า 50% (โดย 19% ใน พ.ศ. 2556 และ 32% ซึ่งอยู่ในพ.ศ. 2559).
สตูดิโอศิลปิน
แหล่งข่าว:
นักแสดง
แหล่งข่าว:
สหพันธ์คนหูหนวกโลก
สหพันธ์คนหูหนวกโลก (World Federation of the Deaf; อักษรย่อ: WFD) เป็นองค์การนอกภาครัฐระหว่างประเทศซึ่งทำหน้าที่เป็นองค์การสูงสุดสำหรับสมาคมแห่งชาติของคนหูหนวก โดยมุ่งเน้นที่คนหูหนวกที่ใช้ภาษามือและครอบครัวรวมถึงเพื่อนของพวกเขา สหพันธ์คนหูหนวกโลกมีวัตถุประสงค์เพื่อส่งเสริมสิทธิมนุษยชนของคนหูหนวกทั่วโลก โดยทำงานอย่างใกล้ชิดกับสหประชาชาติ (ซึ่งมีสถานะเป็นที่ปรึกษา) และหน่วยงานต่าง ๆ ของสหประชาชาติ เช่น องค์การแรงงานระหว่างประเทศ (ILO) และองค์การอนามัยโลก (WHO) นอกจากนี้ สหพันธ์คนหูหนวกโลกยังเป็นสมาชิกของพันธมิตรความพิการระหว่างประเทศ (IDA)
คณะกรรมการ 11 คนในปัจจุบันเป็นคนหูหนวกทั้งหมด ซึ่งมีสำนักงานตั้งอยู่ที่เมืองเฮลซิงกิ ประเทศฟินแลนด์
จุดมุ่งหมายและวัตถุประสงค์
ในปัจจุบัน เน้นในขอบเขตต่อไปนี้:
ทะเลสาบแชงกรีลา
ทะเลสาบกาชูราล่าง (زیریں کچورا جھیل; Lower Kachura Lake) หรือรู้จักในชื่อ ทะเลสาบแชงกรีลา (شنگریلا جھیل; Shangrila Lake) เป็นทะเลสาบในหมู่บ้านกาชูรา ในเมืองสการ์ดู ตั้งอยู่ที่ความสูง 2500 m เป็นที่รู้จักดีจากรีสอร์ตซึ่งสร้างขึ้นริมทะเลสาบในปี 1983
ชื่อ "แชงกรีลา" (Shangrila) นั้นตั้งตามหนังสือ ลอสต์ฮอไรเซิน ของ เจมส์ ฮิลทัน ที่ซึ่งเนื้อความตอนหนึ่งของนิยายระบุเรื่องเล่าของเครื่องบินที่ดิ่งลงชนบนพื้นที่ใกล้กับฝั่งแม่น้ำในต้นทศวรรษ 1920s ผู้โดยสารที่รอดชีวิตได้เดินทางมาพบกับภิกษุสงฆ์ของศาสนาพุทธโดยบังเอิญและได้ร้องขอความช่วยเหลือ ผู้โดยสารเหล่านี้ถูกพาไปยังพุทธารามที่เต็ไปด้วยดอกไม้และผลไม้นานาพันธุ์ ภิกษุเหล่านี้อ้างว่ามีอายุเป็นร้อยปี แต่ภายนอกกลับดูไม่แก่เลย สถานที่เหนือจริงนี้ในนิยายตั้งชื่อไว้ว่า แชงกรี-ลา (Shangri-la) ซึ่งเป็นคำภาษาทิเบตมาตรฐานแปลว่า "สวรรค์บนดิน" (Heaven on earth)
กระจับ
กระจับ (กระจับนักมวย) คืออุปกรณ์ป้องกันตัวอย่างหนึ่งในกีฬาชกมวยหรือรวมถึงศิลปะต่อสู้ชนิดอื่น  ที่นักมวยจะต้องสวมใส่เพื่อให้เกิดความกระชับและป้องกันแรงกระแทกที่จะเกิดบริเวณอวัยวะเพศ   เนื่องจากในกีฬาประเภทนี้มีความเสี่ยงที่จะพลาดพลั้งทำให้บาดเจ็บบริเวณท้องน้อยและช่วงขาหนีบได้ง่าย   แม้จะมีกติกากำหนดห้ามไว้แล้วก็ตาม เช่น กีฬามวยมีกติกาห้ามชกใต้เข็มขัด เป็นต้น
ลักษณะของกระจับ
กระจับนักมวยมีการออกแบบในหลายลักษณะเพื่อให้เหมาะสมกับการใช้งาน  ในอดีตนั้นรูปร่างกระจับเป็นที่รู้จักกันจะเป็นแบบที่ใช้สำหรับนักมวยไทย   เป็นแบบดั้งเดิมคือมีลักษณะเป็นแค่ถ้วยกระเปาะ(cup)ทำจากโลหะขนาดพอเหมาะสำหรับปกปิดด้านหน้าของอวัยวะเพศชายและถุงอัณฑะเท่านั้น   และใช้เชือกผูกร้อยให้แน่นกับเอวและง่ามขา  โดยนักมวยจะผูกกระจับไว้นอกกางเกงชั้นในก่อนจะสวมกางเกงมวยอีกชั้นหนึ่ง    ขณะที่กระจับในการแข่งขันสากลแทนที่จะร้อยเชือกแบบเดิมก็มีการนำเอากระเปาะ(cup)ดังกล่าวไปสวมเข้ากับกางเกงสปอตเตอร์(supporter)ทำให้สวมใส่ได้ง่ายและกระชับขึ้น
ปัจจุบันกระจับได้ถูกออกแบบให้เหมาะสมสำหรับนักกีฬามากขึ้น  โดยมีการผลิตออกมาเป็นการเฉพาะให้เหมาะสมกับสรีรร่างกายและมีประสิทธิภาพในการป้องกันการบาดเจ็บได้สูงสุด   เช่น กระจับในกีฬามวยสากลจะออกแบบให้ครอบคลุมได้ทั่วทั้งบริเวณท้องน้อย   มักทำจากแผ่นโฟมพลาสติกหุ้มด้วยหนังเพื่อให้มีการดูดซับแรงกระแทกได้ดีขึ้นต่างจากโลหะ   และติดแถบยางยืดในตัวแบบกางเกงสปอตเตอร์ทำให้ใส่ขณะฝึกซ้อมได้ง่าย  ทำให้ใส่ทับกางเกงมวยไว้ภายนอกได้   นอกจากนี้ยังมีการผลิตกระจับเฉพาะสำหรับนักกีฬาเพศหญิงด้วย
ประโยชน์ด้านความปลอดภัย
เนื่องจากบริเวณอวัยวะสืบพันธุ์ของทั้งเพศชายและเพศหญิงมีความเปราะบางต่อแรงกระแทกและบริเวณนี้ยังมีเส้นประสาทรับความเจ็บปวดมาเลี้ยงมากทำให้เกิดความเจ็บปวดได้อย่างรุนแรง   จึงมีความจำเป็นต้องหาอุปกรณ์ที่เป็นเกราะป้องกันมาใช้ในกีฬาที่ต้องปะทะร่างกายกัน   ในกีฬาชกมวยการโดนต่อยถูกไข่ด้วยหมัดแม้จะใส่นวมก็อาจทำให้เกิดการเสื่อมสมรรถภาพทางเพศ  โดยแรงชกอาจทำให้อัณฑะแตก(Testicular rupture)หรือองคชาติหัก(penile fracture)ได้    กระจับจึงช่วยเป็นเกราะป้องกันแรงกระแทกโดยตรง   นอกจากนี้ผลจากการครอบรัดอวัยวะเพศอย่างแน่นหนาจะช่วยป้องกันการขาดเลือดจากการบิดหมุนของอัณะฑะ(Testicular torsion)ซึ่งพบบ่อยในกีฬาที่ต้องเคลื่อนไหวร่างกายอย่างรุนแรง
เดอะเกรทอเมริกันแบช (2007)
เดอะเกรทอเมริกันแบช (2007) (The Great American Bash (2007)) เป็นรายการเพย์-เพอร์-วิวมวยปล้ำอาชีพของเวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 22 กรกฎาคม ค.ศ. 2007 ณ สนามเอชพี พาไวลัน ในเมืองแซนโฮเซ รัฐแคลิฟอร์เนีย สหรัฐ ซึ่งเป็นรายการในลำดับรายการเดอะเกรทอเมริกันแบชครั้งที่ 4 โดยแสดงนักมวยปล้ำจากรอว์,สแมคดาวน์และอีซีดับเบิลยู ในรายการนี้มีการแข่งขันปล้ำกัน 9 รายการด้วยกัน
ความเค้น
หน่วยเอสไอสำหรับวัดความเค้น คือ ปาสคาล (สัญลักษณ์ Pa) ซึ่งมีค่าเท่ากับหนึ่งนิวตัน (แรง) ต่อหนึ่งตารางเมตร (หน่วยพื้นที่) หน่วยของความเค้นคือหน่วยเดียวกันกับความดัน ซึ่งเป็นการวัดอัตราส่วนระหว่างแรงต่อพื้นที่ผิวเช่นกัน
เนเฟริทาเจเนน
เนเฟริทาเจเนน เป็นพระมเหสีในฟาโรห์อเมเนมเฮตที่ 1 และทรงเป็นพระราชมารดาของฟาโรห์เซนุสเรตที่ 1 ฟาโรห์ในช่วงราชวงศ์ที่สิบสองแห่งอียิปต์โบราณ ซึ่งข้อมูลเหล่านี้ได้ถูกพบบนรูปสบักของพระโอรสของพระองค์
พระองค์ได้รับพระอิสริยยศเป็น "พระพันปี" (mwt-niswt)
ไม่ทราบข้อมูลทีสามารถระบุได้ว่าพระองค์ประสูติ อภิเษกสมรส และสิ้นพระชนม์เมื่อใด แต่สามารถสันนิษฐานได้ว่าพระองค์คงจะมีพระชนม์ชีพในช่วงศตวรรษที่ 20 ก่อนคริสตกาล
มูลสรวาสติวาท
ในอินเดีย
ทฤษฎีเรื่องความสัมพันธ์ระหว่างมูลสรวาสติวาท กับสรวาสติวาท เป็นที่ขัดแย้งกันอยู่ นักวิชาการสมัยใหม่มีแนวโน้มที่จะจำแนกทั้ง 2 สำนักเป็นอิสระต่อกัน อี้จิ้งอ้างว่ามูลสรวาสติวาทได้รับชื่อเช่นนี้ เพราะแตกหน่อมาจากนิกายสรวาสติวาท แต่ บูโตน รินเชน ดรุบ (Buton Rinchen Drub) กล่าวว่า การใช้ชื่อว่า มูลสรวาสติวาทเป็นการแสดงความเคารพต่อนิกายสรวาสติวาท ในฐานะที่เป็น "รากเหง้า" (มูล) ของนิกายต่าางๆ ของพุทธศาสนา ในทัศนะของ Gregory Schopen มูลสรวาสติวาท พัฒนาขึ้นในอินเดียในช่วงศตวรรษที่ 2 และเสื่อมถอยลงไปในศตวรรษที่ 7
ในเอเชียกลาง
มูลสรวาสติวาทรุ่งเรืองทั่วเอเชียกลางเนื่องจากคณะพระธรรมทูตทำงานอย่างแข็งขันในพื้นที่ดังกล่าว โดยในเอเชียกลาง มีการเผยแพร่พุทธศาสนาสำนักต่างๆ ตามลำดับดังนี้
ศรีวิชัย
อี้จิ้งบันทึกไว้ว่า ในศตวรรษที่ 7 มูลสรวาสติวาทเป็นนิกายที่โดดเด่นแพร่หลายไปทั่วอาณาจักรศรีวิชัย อี้จิ้งพักอยู่ที่ศรีวิชัยเป็นเวลาหกถึงเจ็ดปีในระหว่างนั้นท่านได้ศึกษาภาษาสันสกฤตและแปลคัมภีร์ภาษาสันสกฤตเป็นภาษาจีน อี้จิ้งบันทึกไว้ว่ามูลสรวาสติวาทเป็นที่นับถือกันเกือบทั้งพื้นที่ดังกล่าว ท่านบันทึกว่าวิชาที่เรียนรวมถึงกฎและพิธีการต่างๆ ของมูลสรวาสติวาทในภูมิภาคนี้เหมือนอย่างที่มีอยู่ในอินเดีย อี้จิ้งกล่าวว่า พุทธศาสนาในดินแดนศรีวิชัยเป็นหีนยาน แต่ในอาณาจักรมลายูมีอิทธิพลของพุทธศาสนามหายาน โดยมีคำสอนของคณาจารย์มหายาน เช่น คัมภีร์โยคาจารภูมิศาสตร์ ของพระอสังคะ
การสืบทอดพระวินัย
พระวินัยของนิกายมูลสรวาสติวาท เป็นหนึ่งในสามสายการสืบทอดพระวินัยที่หลงเหลืออยู่ คือพระวินัยของนิกายธรรมคุปต์ และนิกายเถรวาท ปัจจุบัน มูลสรวาสติวาทวินัยสืบทอดกันในทิเบต โดยมีพระวินัยแปลเป็นภาษาทิเบตในศตวรรษที่ 9 และภาษจีนในศตวรรษที่ 8 และยังมีต้นฉบับพระวินัยมูลสรวาสติวาทในภาษสันสกฤตหลงเหลืออยู่ด้วย
พัมพุต
พัมพุต (パンプット; Pamput) หรือ พันพุทธ, พัน พุทโธ เป็นตัวละครจากการ์ตูนเรื่องดราก้อนบอล (ปรากฏตัวครั้งแรกในหนังสือการ์ตูน เล่ม 10 ตอนที่ 116 และเริ่มมีบทบาทในหนังสือการ์ตูนเล่ม 11 ตอนที่ 122) เป็นนักมวยไทยที่ชนะการแข่งขันประลองยุทธระดับโลกมาแล้ว 2 รายการ และเข้าร่วมศึกชิงจ้าวยุทธภพครั้งที่ 22ด้วยเช่นกัน โดยฉากการต่อสู้ระหว่าง พัมพุต กับซุน โกคู ฉายครั้งแรกที่ญี่ปุ่น ในวันพุธที่ 16 ธันวาคม ค.ศ. 1987 โดยใช้ชื่อตอนว่า : Omatase!! Son Goku Sanjo!! (Goku Enters the Ring)
ประวัติตามท้องเรื่อง
พัมพุต เป็นนักมวยไทยที่เข้าร่วมการประลอง ศึกชิงจ้าวยุทธภพครั้งที่ 22 โดยมีซุน โกคู เป็นคู่ต่อสู้ แต่เนื่องด้วยความประมาทในฝีมือ ทำให้พัมพุตต้องเป็นฝ่ายพ่ายแพ้ไปในที่สุด อย่างไรก็ตาม เท็นชินฮัง เป็นผู้จับการเคลื่อนไหวการต่อสู้ได้ทัน เขามองเห็นพัมพุตถูกซุนโกคูกระแทกศอก 3 ครั้งอย่างรวดเร็ว โดยที่คนทั่วไปไม่รู้
ในขณะที่ "แจ็คกี้ ชุน" หรือ ผู้เฒ่าเต่า ยังกล่าวยกย่องฝีมือของพัมพุตว่าเป็นยอดนักสู้ เพียงแต่ ซุนโกคู มีทักษะการต่อสู้เกินกว่ามนุษย์ทั่วไปเท่านั้นเอง อย่างไรก็ตามในภายหลัง พัมพุตได้ถูกแทมโบรีน (Tambourine) ซึ่งเป็นสมุนเอกของพิคโคโลกำจัดลง เช่นเดียวกับนักสู้จากงานประลองยุทธรายอื่น
การจัดเรียงแบบหวี
การจัดเรียงข้อมูลแบบหวี (อังกฤษ: Comb sort) คือ การประยุกต์การจัดเรียงข้อมูลแบบ bubble sort เพื่อเพิ่มประสิทธิภาพในการทำงานได้เร็วขึ้นจะเป็นการการจัดเรียงข้อมูลเป็นคู่ใช้เปรียบเทียบโดยการหดตัวเข้าหากันเพื่อเปรียบเทียบค่าซึ่งจะมีความไวกว่า bubble sort และระยะในการหดตัวเข้าหากันเพื่อเปรียบเทียบนี้จะต้องนำจำนวนทั้งหมดของข้อมูลมาหารด้วย 1.3 ตลอดในการวนลูปจบแต่ละรอบเพื่อที่จะได้ระยะในการหดตัวเปรียบเทียบค่าใหม่ในรอบนั้น ๆ ถูกออกแบบเป็นครั้งแรกในปี คศ 1980 โดยคุณ Wlodzimierz Dobosiewicz  หลังจากนั้นได้ถูกปรับปรุงโดยคุณ Stephen lacey และ Richard Box
หลักการทำงาน
การทำงานของบับเบิ้ลจะมีประสิทธิภาพในการทำงานได้ช้าเพราะต้องมีการสลับตำแหน่งข้อมูลอยู่บ่อยครั้ง (จะเรียกข้อมูลที่มีค่าน้อยอยู่ในตำแหน่งหลังๆ ของชุดข้อมูลว่า Turtle)  ดังนั้นการจัดเรียงข้อมูลแบบ comb ใช้หลักการขจัดตัว Turtle โดยมีการกำหนด Gap ขึ้นมาแล้วทำการเปรียบเทียบค่าในช่วงของ Gap จะไม่ใช้วิธีการเปรียบเทียบค่าที่อยู่ใกล้กันเหมือนกับวิธีการจัดเรียงแบบบับเบิ้ล ขั้นตอนการทำงานการจัดเรียงแบบ comb sort มีหลักการดังนี้
• ให้ value เป็นการนับจำนวนข้อมูลทั้งหมดใน array ว่ามีกี่ตัวและเก็บค่าไว้
• ทำการหาระยะในการเปรียบเทียบค่าโดยการนำจำนวน value มาหารด้วย 1.3
• วนลูปจนกว่าค่าของ value ที่ทำการหารมาในแต่ละรอบจะเป็น 1
• ให้ count ทำการวน loop for อีกครั้งเพื่อเปรียบเทียบค่าของข้อมูลตำแหน่งที่ 0 ถึง array_len - value เพื่อไม่ให้การเทียบข้อมูลอยู่ที่ตัวสุดท้ายของการเทียบพอดีไม่หลุดออกจากข้อมูล
• เช็คว่าตำแหน่ง index ที่วนลูปแต่ละครั้งมากกว่าตำแหน่งของ index บวกกับ value ที่หารมาในรอบนั้นไหมถ้ามากกว่าจะสลับกัน ทำจนกว่าค่า value ที่หารออกมาจะเท่ากับ 1 ก็จบการทำงานได้
ขั้นตอนการทำ
"1.คำนวณหาค่า Gap ระหว่างช่องที่จะเปรียบเทียบค่าโดยจะคำนวณหา Gap จาก Shink factor โดยคุณ Stephen lacey และ Richard Box แนะนำควรเป็น  1.3 มีที่มาจากสูตรดังนี้" "2.ทำการวนลูปเพื่อเทียบค่าและสลับตำแหน่งของข้อมูล การทำงานในส่วนนี้จะคล้ายกับการจัดเรียงแบบบับเบิ้ลแต่ส่วนที่ต่างกันก็คือตำแหน่งการเปรียบเทียบค่า    การเทียบค่าการจัดเรียงข้อมูลแบบบับเบิ้ลจะเทียบค่าตำแหน่งที่ i กับ i+1 ซึ่งวิธีการแบบ comb จะเทียบตำแหน่งที i กับ i+gap โดยจะทำการเทียบค่าและสลับตำแหน่งข้อมูลที่ต้องการตามจำนวนสมาชิกในชุดข้อมูล  หลังจากนั้นจะคำนวณค่า gap ใหม่อีกครั้งและเช็คว่าค่า gap เป็นหนึ่งหรือไม่มีการการสลับตำแหน่งข้อมูลแล้ว จึงจะยุติการทำงาน ทำให้ได้ชุดข้อมูลที่มีการเรียงลำดับเรียบร้อย"
ตัวอย่างการทำงาน
- กำหนดให้
- count คือ ตำแหน่ง loop การเทียบค่าของ 0 ถึง array_len – value
- array_len คือ ความยาวทั้งหมดของ array
- value คือ ค่าที่ถูกหารด้วย 1.3
- index คือ ตำแหน่งเปรียบเทียบของ count + value ที่การวนลูปแต่ล่ะรอบ
จะยกตัวอย่างจากข้อมูลง่ายๆ โดยให้ข้อมูลมีความยาวเท่ากับ 7 โดยเริ่มต้นจะให้
รอบที่ 0
array_len = 7
value = 7
[ 9, 18 , 15 , 20 , 0 , 3 , 7 ]
รอบที่ 1
value = 7 // 1.3 => 5
[ 9, 18 , 15 , 20 , 0 , 3 , 7 ]
[ 3, 7 , 15 , 20 , 0 , 9 , 18 ]
รอบที่ 2
value = 5 // 1.3 => 3
count = 0, 1 , 2 , 3
Index =  3, 4 , 5 , 6
[ 3, 7 , 15 , 20 , 0 , 9 , 18 ]
[ 3, 0 , 15 , 20 , 7 , 9 , 18 ]
[ 3, 0 , 9 , 20 , 7 , 15 , 18 ]
[ 3, 0 , 9 , 18 , 7 , 15 , 20 ]
รอบที่ 3
value = 3 // 1.3 => 2
count = 0, 1 , 2 , 3 ,  4
Index = 2, 3 , 4 , 5 , 6
[ 3, 0 , 9 , 18 , 7 , 15 , 20 ]
[ 3, 0 , 7 , 18 , 9 , 15 , 20 ]
[ 3, 0 , 7 , 15 , 9 , 18 , 20 ]
รอบที่ 4
count = 0, 1 , 2 , 3 ,  4 , 5
Index = 1, 2 , 3 , 4 , 5 ,  6
[ 3, 0 , 7 , 15 , 9 , 18 , 20 ]
[ 0, 3 , 7 , 15 , 9 , 18 , 20 ]
[ 0, 3 , 7 , 9 , 15 , 18 , 20 ]
Big O
จาก Code ด้านบนจะมีการทำงานวนลูปจำนวน 2 ลูปคือลูป while และ for โดยในแต่ละลูปจะมีค่า Big O ดังนี้
while value != 1 : จะได้ => O(n)
for index in range(0,array_len - value): จะได้ => O(n)
ลูป for อยู่ในลูป while จะนำมาคูณกันได้สมการคำตอบคือ
>>> O(n) * O(n) = O(n2)
Best Case
เป็นกรณีที่จะทำงานแค่ 1 รอบหรือจำนวนของ array มีแค่ 1 ตัวทำให้ไม่ต้องเข้าลูป while จากนั้นจะ return ค่าของ array ออกมาได้เลย
Bio O จะเป็น Big O => O(1)
Worst Case
เป็นกรณีที่ array มีจำนวนข้อมูลมากทำให้ต้องเข้าลูป while หลายครั้งจึงทำให้เวลาในการทำงานนานขึ้น ถ้าทำเสร็จแล้วให้ return ค่าออกมาและค่าที่ได้จะเรียงจากน้อยไปมากแล้ว
Big O จะเป็น Big O => O(n^2)
อ้างอิง
fadelc99. (2 สิงหาคม 2013) การจัดเรียงข้อมูลแบบคอมพ์ (Comb Sort). Retrieved 1 May 2018.
geeksforgeeks. Comb Sort. Retrieved 28 April 2018.
Alban Maxhuni. (24 ธ.ค. 2013) comb sort example. Retrieved 28 April 2018.
สัญกรณ์วิทยาศาสตร์
สัญกรณ์วิทยาศาสตร์ (scientific notation) คือรูปแบบของการเขียนตัวเลขอย่างหนึ่ง มักใช้โดยนักวิทยาศาสตร์ นักคณิตศาสตร์ หรือวิศวกร เพื่อให้สามารถเขียนหรือนำเสนอจำนวนที่มีขนาดใหญ่มากหรือเล็กมาก ให้ง่ายและสะดวกขึ้น
แนวความคิดพื้นฐานของสัญกรณ์วิทยาศาสตร์ โดยทั่วไปจะเขียนตัวเลขให้อยู่ในพจน์ (Term) ของเลขยกกำลังฐานสิบ นั่นคือ (a คูณ 10 ยกกำลัง b) โดยที่เลขชี้กำลัง b เป็นจำนวนเต็ม และสัมประสิทธิ์ a เป็นจำนวนจริงใด ๆ ซึ่งสามารถเรียกว่า ซิกนิฟิแคนด์ (significand)  หรือ แมนทิสซา (mantissa)
สัญกรณ์แบบมาตรฐาน
เนื่องจากจำนวนใด ๆ ก็ตามสามารถเขียนในรูปแบบ a ได้หลายวิธี เช่น 350 แต่สามารถเขียนแทนด้วย 3.5 หรือ 35 หรือ 350 ก็ได้เป็นต้น ดังนั้นจึงต้องมีการเขียนแบบมาตรฐานที่ยอมรับกันได้โดยทั่วไป
การเขียนตัวเลขแบบมาตรฐาน a จะเลือกค่า n มาหนึ่งค่าที่ทำให้ค่าสัมบูรณ์ของ a มีค่ามากกว่าหรือเท่ากับ 1 แต่น้อยกว่า 10 (1 ≤ a < 10) นั่นคือ 350 จะสามารถเขียนได้เป็น 3.5 เพียงแบบเดียว รูปแบบนี้ช่วยให้สามารถเปรียบเทียบค่าระหว่างสองจำนวนใน a ที่เป็นบวกหรือลบเหมือนกัน และใช้เลขชี้กำลัง n เป็นตัวแทนของอันดับของขนาด (order of magnitude) ได้อย่างง่ายดาย ในสัญกรณ์แบบมาตรฐานนี้ เลขชี้กำลัง n จะมีค่าติดลบก็ต่อเมื่อจำนวนนั้นมีค่าอยู่ระหว่าง 0 ถึง 1 (เช่น 0.5 เขียนแทนด้วย 5) ถ้าหากเลขชี้กำลังเป็น 0 มักจะไม่เขียนการคูณกับ
สัญกรณ์วิทยาศาสตร์ใช้มาตรฐานเช่นนี้ในหลายสาขาวิชา เว้นแต่ในระหว่างการคำนวณหรือสัญกรณ์วิศวกรรม (engineering notation) ซึ่งจำเป็นต้องใช้งานรูปแบบที่ไม่มาตรฐาน สัญกรณ์แบบมาตรฐานมักจะเรียกกันว่าเป็น สัญกรณ์ยกกำลัง (exponential notation) ถึงแม้ว่าคำนี้อาจหมายถึงตัวเลขที่ไม่ได้อยู่ระหว่าง 1 - 10 หรือการคูณเลขฐานอื่นที่ไม่ใช่ 10 ก็ตาม
ตูโปเลฟ ตู-160
ตูโปเลฟ ตู-160 (Tupolev Tu-160, Blackjack, Туполев Ту-160, เนโทใช้ชื่อรหัสว่าแบล็คแจ็ค) เป็นเครื่องบินทิ้งระเบิดขนาดหนักที่มีความเร็วเหนือเสียงและปีกที่สามารถพับได้ซึ่งออกแบบโดยสหภาพโซเวียต มันมีความคล้ายคลึงกับบี-1 แลนเซอร์แต่มีขนาดใหญ่กว่าและเร็วกว่าบี-1บี พร้อมกับความจุและพิสัยที่มากกว่ามาก
มันได้เข้าประจำการในปี พ.ศ. 2530 ในกองบินทิ้งระเบิดที่ 184 ของสหภาพโซเวียต ตู-160 เป็นเครื่องบินทิ้งระเบิดทางยุทธศาสตร์แบบสุดท้ายที่ออกแบบโดยโซเวียตแต่ยังคงอยู่ในการผลิต โดยมีอย่างน้อย 16 ลำที่ประจำการในกองทัพอากาศรัสเซีย
นักบินของตู-160 เรียกมันว่า"หงส์ขาว" (White Swan) เพราะว่าความคล่องตัวและสีขาวของมัน
ถึงแม้ว่าเครื่องบินขนส่งทางทหารและพลเรือนจำนวนมากจะมีขนาดใหญ่กว่า ตู-160 ก็มีแรงขับที่มากที่สุดและมีน้ำหนักตอนนำเครื่องขึ้นมากที่สุดในบรรดาเครื่องบินรบ มันยังมีความเร็วสูงสุดเช่นเดียวกับความจุมากที่สุดในบรรดาเครื่องบินทิ้งระเบิดขนาดหนัก
การพัฒนา
การแข่งขันครั้งแรกของเครื่องบินทิ้งระเบิดทางยุทธศาสตร์ขนาดหนักที่มีความเร็วเหนือเสียงเกิดขึ้นในสหภาพโซเวียตเมื่อปี พ.ศ. 2510 เครื่องบินลำใหม่มีความเร็วมากกว่ามัค 3 เทียบกับบี-70 วัลคีรีของอเมริกา ไม่นานมันก็เห็นได้ชัดว่าเครื่องบินแบบนั้นอาจมีราคาแพงเกินไปและยากเกินไปที่จะทำการผลิต ดังนั้นมันจึงถูกลดจำนวนการผลิตลง (บี-70 ของสหรัฐฯ ถูกยกเลิกไปเรียบร้อยแล้ว)
ในปีพ.ศ. 2515 สหภาพโซเวียตได้เปิดการแข่งขันของเครื่องบินทิ้งระเบิดหลากภารกิจครั้งใหม่เพื่อสร้างเครื่องบินทิ้งระเบิดขนาดหนักที่มีความเร็วเหนือเสียงและสามารถพับปีกได้ พร้อมความเร็วสูงสุดที่ 2.3 มัค เทียบกับบี-1 แลนเซอร์ของกองทัพอากาศสหรัฐ ตูโปเลฟได้ทำแบบที่เรียกว่า 160เอ็มที่มีส่วนประกอบจากตูโปเลฟ ตู-144 แบบของมิยาซิสเชฟคู่แข่งถูกมองว่าประสบความสำเร็จมากที่สุดแม้ว่าของติวโปเลฟจะเป็นสิ่งที่ตรงตามโครงการมากกว่า ดังนั้นตูโปเลฟได้รับสิทธิในการพัฒนาเครื่องบินของมิยาซิสเชฟต่อในปี พ.ศ. 2516
ถึงแม้ว่าบี-1เอ จะถูกยกเลิกในปี พ.ศ. 2520 งานของโซเวียตก็ยังคงดำเนินต่อไปและในปีเดียวกันนั้นทางรัฐบาลก็ได้รับแบบ ต้นแบบถูกถ่ายภาพโดยผู้โดยสารสายการบินที่สนามบินซูคอฟสกี้เมื่อเดือนพฤศจิกายนพ.ศ. 2524 ประมาณหนึ่งเดือนก่อนมันจะทำการบินครั้งแรกในวันที่ 18 ธันวาคม พ.ศ. 2524 การผลิตเกิดขึ้นในปี พ.ศ. 2527 โดยเริ่มขึ้นที่คาซัน มันมีชื่อว่าตู-160 โดยเดิมทีถูกคาดว่าจะผลิตออกมา 100 ลำแม้ว่าจะมีเพียง 35 ลำเท่านั้นที่ผลิตออกมาซึ่งรวมทั้งต้นแบบทั้งสามลำ ต้นแบบที่สองสูญหายในการทดสอบเมื่อปี พ.ศ. 2520 ลูกเรือนั้นดีดตัวออกได้อย่างปลอดภัย
การออกแบบ
ตู-160 เป็นเครื่องบินที่ปีกสามารถพับได้ตั้งแต่ 20° ถึง 65° มันใช้ปีกแบบพับและแผ่ที่มีแฟลบอยู่ที่ขอบ ตู-160 ใช้ระบบควบคุมแบบฟลาย-บาย-ไวร์ (fly-by-wire)
มันมีเครื่องยนต์เป็นเครื่องยนต์เทอร์โบแฟนคุซเนทซอฟ เอ็นเค-321 พร้อมสันดาปท้ายสี่เครื่องยนต์ มันเป็นเครื่องยนต์ที่ทรงพลังที่สุดเท่าที่เคยใช้กับเครื่องบินรบ มันไม่เหมือนกับบี-1บี ซึ่งไม่สามารถทำความเร็วกว่ากว่า 2 มัคเหมือนกับบี-1เอ ตู-160 นั้นมีส่วนหน้าของเครื่องยนต์ที่เปลี่ยนรูปได้และสามารถทำความเร็วได้มากกว่า 2 มัค
ตู-160 ระบบเติมเชื้อเพลิงกลางอากาศสำหรับภารกิจระยะไกลถึงแม้ว่าน้อยครั้งนักที่ต้องใช้ ความจุเชื้อเพลิงอย่างมหาศาลของตู-160 คือ 130 ตันทำให้ทำการบินได้นาน 15 ชั่วโมงด้วยความเร็ว 850 กิโลเมตร/ชั่วโมงที่ความสูง 30,003 ฟุต
แม้ว่าตู-160 นั้นจะถูกออกแบบมาเพื่อลดการถูกตรวจจับโดยเรดาร์และอินฟราเรด มันก็ยังไม่ใช่อากาศยานล่องหน ถึงกระนั้นในวันที่ 22 เมษายน พ.ศ. 2549 ผู้บัญชาการอิกอร์ โควรอฟได้อ้างว่าตู-160 ได้ทำการรุกล้ำเขตอาร์กติกของสหรัฐ โดยที่ไม่ถูกตรวจจับ ทำให้เนโททำการสืบสวนในเรื่องดังกล่าว